ঠোঁটে-ঠোঁট রেখেই নতুন বছরকে স্বাগত রাজ-শুভশ্রীর

কলকাতা: টলিপাড়ার পাওয়ার কাপল রাজ (Raj Chakraborty)-শুভশ্রী (Shubashree Ganguly)। কিছু দিন আগেই মুক্তি পেয়েছে রাজের ছবি ‘সন্তান’। ছবির সাফল্য পরই স্ত্রী ও দুই সন্তানকে সঙ্গে নিয়ে ব্যাঙ্ককে ছুটি কাটাতে গিয়েছেন রাজ। সি-বিচে আলোকিত আকাশের নীচে ঠোঁটে-ঠোঁট রেখে স্বাগত জানালেন নতুন বছর ২০২৫-কে। বছর শেষের ট্রিপে তারকা যুগলের সঙ্গে রয়েছেন তাঁদের বন্ধুরা এবং ভাগ্নীরাও। তাঁদের নিউ ইয়ার ইভের এই ট্রিপের বিভিন্ন ছবি ইতিমধ্যেই প্রকাশ্যে এসেছে।

ছেলে মেয়েদের একগুচ্ছ ছবি পোস্ট করেছেন নায়িকা-পরিচালক। কখনও বালি নিয়ে খেলা করছে একরত্তি ইয়ালিনি। কখনও আবার দাদা ইউভান বোনকে আদরে ভরিয়ে দিচ্ছে। ফুকেতে বর্ষবরণের রাতে শুভশ্রীকে আদরে ভরালেন রাজ। সমুদ্র পারে একে অপরে বুঁদ তারকা দম্পতি। দুজনের পুরণে সাদা পোশাক। আকাশ জুড়ে আতশবাজির খেলা। বর্ষবরণের আনন্দে মাতোয়ারা শত শত লোক। তাদের মাঝে একে অপরের ঠোঁটে-ঠোঁট রেখে নতুন বছরকে স্বাগত জানালেন।

View this post on Instagram

A post shared by Subhashree Ganguly (@subhashreeganguly_real)

অন্য খবর দেখুন